**Projektas**



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2015 M. KOVO 27 D.** **SPRENDIMO NR. TS-74 „DĖL KĖDAINIŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO TVARKOS APRAŠO PATVIRTINIMO“ PAPILDYMO**

2019 m. kovo 19 d. Nr. SP-63

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:

Papildyti Kėdainių rajono savivaldybės tarybos 2015 m. kovo 27 d. sprendimą Nr. TS-74 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“ 171 punktu:

„171. Savivaldybės administracijos direktorius atstovauja pats arba duoda įgaliojimus atstovauti Kėdainių rajono savivaldybę priimant sprendimus dėl savivaldybei nuosavybės teise priklausančių gyvenamųjų ir negyvenamųjų patalpų administruojamuose daugiabučiuose namuose, namų bendrijose butų ir kitų patalpų savininkų susirinkimuose, bendrijos narių visuotiniuose susirinkimuose, jungtinės veiklos sutarties dalyvių susirinkimuose ar balsuojant raštu dėl daugiabučių gyvenamųjų namų bendrojo naudojimo objektų valdymo ir naudojimo, taip pat dėl naujų bendrojo naudojimo objektų sukūrimo ir disponavimo jais klausimų. Savivaldybės administracijos direktorius atstovauja pats arba duoda įgaliojimus atstovauti Kėdainių rajono savivaldybę įmonėse įstaigose, organizacijose dėl savivaldybei nuosavybės teise priklausančių gyvenamųjų ir negyvenamųjų patalpų valdymo ir naudojimo, disponavimo komunalinių paslaugų teikimo, draudiminių įvykių, statybos, remonto, rekonstravimo, naujų nekilnojamųjų daiktų registravimo ar duomenų patikslinimo VĮ Registrų centre ir kitų su patalpų priežiūra susijusių klausimų.

Savivaldybės administracijos direktorius užtikrina tinkamą atstovavimą savivaldybei, kad būtų balsuojama už daugiabučių namų atnaujinimo (modernizavimo) projektų įgyvendinimą, taip pat priemonių, susijusių su pastato naudojimo ir priežiūros privalomųjų reikalavimų įgyvendinimą, kitais klausimais sprendimai būtų priimami vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 9 straipsnyje nurodytais principais.“

Savivaldybės meras

Audronė Naujalienė Ovidijus Kačiulis Dalius Ramonas Rūta Švedienė

2019-03- 2019-03- 2019-03- 2019-03-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2015 M. KOVO 27 D.** **SPRENDIMO NR. TS-74 „DĖL KĖDAINIŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO TVARKOS APRAŠO PATVIRTINIMO“ PAPILDYMO**

2019 m. kovo 4 d.

Kėdainiai

**Parengto sprendimo projekto tikslai:**

Papildyti Kėdainių rajono savivaldybės tarybos 2015 m. kovo 27 d. sprendimą Nr. TS-74 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“.

**Sprendimo projekto esmė**, **rengimo priežastys ir motyvai:**

Iki šiol įgaliojimai atstovauti savivaldybę priimant sprendimus dėl savivaldybei nuosavybės teise priklausančių gyvenamųjų ir negyvenamųjų patalpų administruojamuose daugiabučiuose namuose, namų bendrijose ir jungtinės veiklos sutarties dalyvių susirinkimuose buvo suteikiami kiekvienam atskiram atvejui. Asmenis atstovauti savivaldybę įgaliodavo Savivaldybės meras. Įgaliojimai paprastai suteikiami balsuoti ne strateginiais, o ūkiniais klausimais, todėl siūlome įteisinti nuostatą, kad administracijos direktorius atstovautų pats arba duotų įgaliojimą atsakingam asmeniui atstovauti savivaldybę.

**Lėšų poreikis (jeigu sprendimui įgyvendinti reikalingos lėšos):**

Nėra.

**Laukiami rezultatai:**

Suteikta teisė Savivaldybės administracijos direktoriui atstovauti pačiam arba duoti įgaliojimus atstovauti savivaldybę priimant sprendimus įvairiais ūkiniais klausimais dėl savivaldybei nuosavybės teise priklausančių gyvenamųjų ir negyvenamųjų patalpų.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Statybos ir turto skyriaus vedėja Audronė Naujalienė